b"\n_START_ARTICLE_\nCos d'Infanteria d'Israel\n_START_SECTION_\nArmament\n_START_PARAGRAPH_\nL'arma personal de la major part dels soldats de les IDF \xc3\xa9s el fusell MTAR-21, i el fusell d'assalt M4. La majoria de soldats regulars que fan el servei militar en el Cos d'Infanteria estan equipats amb el rifle d'assalt MTAR-21. L'any 2005, el fusell d'assalt IMI Tavor Commando va entrar en servei operacional, i \xc3\xa9s actualment el principal rifle d'assalt del cos. Cada soldat en servei operatiu est\xc3\xa0 igualment equipat amb diverses granades de m\xc3\xa0. Les armes de companyia i d'escamot son diverses, i inclouen la metralladora IMI Negev i la metralladora FN MAG belga. Armes m\xc3\xa9s pesants inclouen la metralladora Browning M2 i el llan\xc3\xa7agranades General Dynamics Mk 19. Diverses unitats tamb\xc3\xa9 fan servir fusells de franctirador, com el Remington M24 SWS, el fusell Barrett M82, i recentment el fusell de precisi\xc3\xb3 HTR S\xc3\xa8rie 2000.\n_START_SECTION_\nM\xc3\xadssils i coets\n_START_PARAGRAPH_\nPer enfrontar-se amb objectius blindats, el cos va servir una amplia gamma de granades, coets, i m\xc3\xadssils. Les unitats del cos estan equipades amb RPG's antitanc com el RPG-7 rus, el M72LAW, i el B-300 israeli\xc3\xa0. Recentment ha entrat en servei el coet anti estructures Matador, fabricat per l'empresa Rafael Advanced Defense Systems, aquesta arma va ser utilitzada amb \xc3\xa8xit en l'operaci\xc3\xb3 Plom Fos. Aquestes son armes relativament barates i f\xc3\xa0cils d'utilitzar, i s\xc3\xb3n molt h\xc3\xa0bils a l'hora d'atacar objectius blindats i edificis. \xc2\xa0_NEWLINE_Ja que els carros de combat moderns estan ben armats, l'arma m\xc3\xa9s usada contra ells son els m\xc3\xadssils antitancs guiats, que son m\xc3\xa9s cars i dif\xc3\xadcils de manipular que no pas els RPG's. El Cos d'Infanteria principalment fa servir m\xc3\xadssils TOW i Spike.\n_START_SECTION_\nVehicles\n_START_PARAGRAPH_\nEl Cos d'Infanteria fa servir diferents vehicles per al transport, el reconeixement, la mobilitat de les tropes, i el control. Els vehicles lleugers de reconeixement son el Jeep Sufa i el Humvee. Aquests vehicles estan poc blindats, ja que s'espera d'ells velocitat i maniobrabilitat. El Humvee existeix en diverses versions, algunes relativament ben defensades, unes altres no tant. Est\xc3\xa0 equipat amb una metralladora, coets, m\xc3\xadssils antitancs, i un equip de comunicacions. Les tropes son transportades al front principalment en vehicles de transport de personal (APC)._NEWLINE_Una part del combat te lloc en aquests vehicles, que estan equipats amb metralladores, morters, coets, i missils antitanc. El principal vehicle blindat de transport de personal (APC), \xc3\xa9s el M113, que van ser comprat als Estats Units durant els anys 70 del segle XX. Malgrat algunes millores, es considera un vehicle de transport de personal vell i vulnerable. Per tal de respondre a la demanda de vehicles m\xc3\xa9s pesants, les IDF han adaptat diversos tancs vells o capturats al enemic, per tal de servir com a transports de tropes pesants, aquests vehicles son el Achzarit, el Nakpadon i el Nagmachon, que fan servir el xass\xc3\xads d'un tanc Centurion brit\xc3\xa0nic. Alguns APC pesants eren originalment vehicles d'enginyers de combat, fets per transportar materials d'enginyeria, per\xc3\xb2 degut al seu armament pesant, a vegades es fan servir per al transport de tropes a les zones hostils. Recentment, el vehicle de transport de personal Namer, un transport blindat de personal pesant, que est\xc3\xa0 basat en el xass\xc3\xads d'un tanc Merkava, ha entrat en servei."